ສະພາສູງ ຮັບຮອງເອົາ ທ່ານ​ນາງ Yellen ເປັນປະ​ທານ​ ທະ​ນາຄານ​ກາງ (ວີດີໂອ/ວີດີໂອຮຽນພາສາອັງກິດ)
ທ່ານ​ນາງ Yellen ຈະເປັນແມ່ຍິງຜູ້ທໍາອິດ ທີ່ຈະນໍາພາ ທະນາຄານກາງ ທີ່ມີອາຍຸມາໄດ້ 100 ປີແລ້ວນັ້ນ ແທນທ່ານ Ben Bernanke.
ສະພາສູງສະຫະລັດໄດ້ຮັບຜ່ານການແຕ່ງຕັ້ງ ທ່ານນາງ Janet Yellen ເປັນປະທານຂອງທະນາກາງຂອງປະເທດ ຊຶ່ງໄດ້ເຮັດ ໃຫ້ທ່ານນາງກາຍເປັນບຸກຄົນສໍາຄັນທີ່ສຸດຄົນນຶ່ງ ໃນການເສດ ຖະກິດຂອງໂລກ ການລົງຄະແນນສຽງໃນວັນຈັນວານນີ້ ແມ່ນ 56 ຕໍ່ 26 ສຽງຊຶ່ງ ທ່ານນາງຕ້ອງການແຕ່ ພຽງ 51 ສຽງເທົ່ານັ້ນ ໃນການຮັບຜ່ານ ປະທານາທິບໍດີສະຫະລັດທ່ານ ບາຣັກ ໂອບາມາໄດ້ກ່າວວ່າ ຊາວອາເມຣິກັນແມ່ນຈະໄດ້ທ່ານນາງ Yellen ທີ່ເປັນແຊມປ້ຽນ ໃນການຕໍ່ສູ້ຢ່າງດຸເດືອດ ຜູ້ຊຶ່ງທ່ານໂອບາມາກ່າວວ່າ ທ່ານນາງ ເຂົ້າໃຈໃນຈຸດປະສົງຂອງນະໂຍບາຍທາງການເງິນທີ່ຈະປັບປຸງການດໍາລົງຊີວິດແລະວຽກ ງານຂອງພວກຄົນງານ ແລະຄອບຄົວຂອງພວກເຂົາເຈົ້າ ທ່ານນາງ Yellen ຈະເປັນແມ່ຍິງຜູ້ທໍາອິດ ທີ່ຈະນໍາພາທະນາຄານກາງທີ່ມີອາຍຸມາໄດ້ 100 ປີແລ້ວນັ້ນ ແທນທ່ານ Ben Bernanke ຜູ້ຊຶ່ງໄດ້ເຂົ້າດໍາລົງຕໍາແໜ່ງມາໄດ້ 8 ປີ ຊຶ່ງຈະໝົດອາຍຸ ໃນທ້າຍເດືອນມັງກອນນີ້ ຫົວໜ້າທະນາຄານກາງ ສະຫະລັດ ມັກຈະມີອິດທິພົນຕໍ່ການຕັດສິນໃຈຕ່າງໆຂອງເສດຖະ ກິດໂລກ ບັນດານັກເສດຖະສາດ ພາກັນທຳນາຍວ່າ ທ່ານນາງ Yellen ໄວ 67 ປີ ຜູ້ຊຶ່ງ ດໍາລົງຕໍາແໜ່ງເປັນຮອງປະທານທະນາຄານກາງ ຄົນປັດຈຸບັນນີ້ ຈະດໍາເນີນສືບຕໍ່ນະໂຍ ບາຍຫລາຍຢ່າງຂອງ ທ່ານ Bernanke ທັງສອງທ່ານໄດ້ຮຽກຮ້ອງໃຫ້ຍຸຕິການ ກະຕຸກ ຊຸກຍູ້ເສດຖະກິດໂດຍກົງຈາກທະນາຄານກາງເທື່ອລະເລັກລະນ້ອຍເປັນຂັ້ນໆ ແລະສືບຕໍ່ການມີອັດຕາດອກເບ້ຍຕໍ່າ